**Protokoll fra styremøte Myklebysetra Vel**

22. juni 2020 kl 20.30 på Teams

Til stede: Torgrim Jacobsen, Thomas Bergerskogen og Kristin Malonæs

Forfall: Hans Andersen og Berit Nyberg

**Saker til behandling**

1. **Årsmøte**

Årsmøte i velet gjennomføres fredag den 17. juli kl 1800 på Mykletunet.

Innkalling og saksunderlag ble gjennomgått og ferdigstilt. Innkalling og underlag publiseres på velets nettsider senest fredag 26. juni.

1. **Budsjett 2020**

Forslag til budsjett for 2020 fremlegges med følgende hovedforutsetninger:

Medlemskontingent opprettholdes på kr 350, pr år og infrastrukturavgift settes til kr 100,-

Honorar til styret settes til kr 0,-



1. **Utvikling medlemsmasse og innbetalt infrastrukturavgift**

Det er foretatt en fullstendig gjennomgang av grunneiere på setra, samt innbetalt årskontingent og infrastrukturavgift for 2019. Gjennomgangen viser at flere ikke har betalt. Årsakene til dette kan være flere, og styret vil ta kontakt med de det gjelder for avklaring.

1. **Fullføring av prosjekt på Dammen**

Styret har rettet en henvendelse til Karen Anna Kiær i forbindelse med et mulig samarbeid om en forenklet fullføring av Damprosjektet. Styret forventer å ha mer informasjon om dette på kommende årsmøte.

1. **Mulig avtale mellom Sameiet Myklebyseter og Myklebysetra Vel**

Styret arbeider med en mulig bruksrettsavtale mellom Sameiet Myklebyseter og Myklebysetra Vel. En slik avtale vil blant annet regulere velets muligheter til å drive rydding og hogst innenfor Sameiet.

1. **Hvordan ønsker medlemmene å bruke velet fremover?**

Det settes av tid under åpen post på årsmøtet, hvor alle gis mulighet til å komme med innspill til hva medlemmene ønsker at velet skal legge til rette med fremover for å skape et godt setermiljø. Styret vil fremlegge noen ideer i denne forbindelse.

1. **Strømprosjektet**

Etter hvert som graving av strømkabler starter opp vil det ikke bli mulig å passere graveområdet på dagtid. Det legges ut informasjon om dette på Facebook og velets nettsider om dette.